paragraph_text: Grmeč je planina u BiH, koja se proteže sjeverozapadnim dijelom Bosne dužinom oko 70 km između tokova rijeka Une i Sane. Nadvisuje ga njegov najviši vrh u jugoistočnom dijelu zvani Crni vrh s 1605 m nadmorske visine.<ref>Ministarstvo sigurnosti Bosne i Hercegovine Planine i planinskih vrhovi viši od 1500 metara nadmorske visine (pristupljeno 23. studenoga 2018.)<ref>Federalni zavod za statistiku Planine i planinskih vrhovi viši od 1500 metara nadmorske visine (pristupljeno 23. studenoga 2018.) U njegovom podnožju proteže se prostrani Podgrmeč s nižim planinskim obroncima, Majdan planine i Srnetice. Naslanjajući se tako na svoja okolna polja kao što su: Bravsko, Petrovačko, Bjelajsko i Lušci polje, te kanjoni i doline kao što je Unska, Japranska i Sanička dolina.